b'\n_START_ARTICLE_\nFlemming (Hedensted Kommune)\n_START_SECTION_\nFaciliteter\n_START_PARAGRAPH_\nFlemming Efterskole er etableret i 1893 og har 49 ansatte og 208 elever. Skolens mange bygninger, bl.a. fire idr\xc3\xa6tshaller, dominerer landsbyen.\n_START_SECTION_\nJernbanen\n_START_PARAGRAPH_\nFlemming fik i 1891 jernbanestation p\xc3\xa5 Horsens-T\xc3\xb8rring Banen, der hed Horsens Vestbaner fra 1929, hvor banen blev forl\xc3\xa6nget til Thyregod og fik en sidebane fra Rask M\xc3\xb8lle til Ejstrupholm. Horsens Vestbaner indstillede persontrafikken i 1957 og blev helt nedlagt i 1962. Stationsbygningen er bevaret p\xc3\xa5 Flemmingvej 31._NEWLINE_I 1906 beskrives Flemming kort s\xc3\xa5ledes: "Flemming med Efterskole, J\xc3\xa6rnbane- og Telegrafst." M\xc3\xa5lebordsbladene viser kun 6 spredte g\xc3\xa5rde omkring stationen, s\xc3\xa5 Flemming har ikke engang v\xc3\xa6ret en rigtig landsby med smedje og m\xc3\xb8lle, da stationen og efterskolen blev etableret.'